stanford-oval/wikipedia huggingface dataset:
พิสิทธิ์ สิทธิสาร

| พลเอกพิสิทธิ์ สิทธิสารม> ป.ช., ม.ว.ม. |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
รองผู้บัญชาการทหารบก
ดำรงตำแหน่ง 1 ตุลาคม พ.ศ. 2559 – 30 กันยายน พ.ศ. 2560
ก่อนหน้า: พลเอก วลิต โรจนภักดี
ถัดไป: พลเอก สสิน ทองภักดี
เสนาธิการทหารบก
ดำรงตำแหน่ง 1 ตุลาคม พ.ศ. 2558 – 30 กันยายน พ.ศ. 2559
ก่อนหน้า: พลเอก ฉัตรเฉลิม เฉลิมสุข
ถัดไป: พลเอก สสิน ทองภักดี
 
ข้อมูลส่วนบุคคล
เกิด: 11 มีนาคม พ.ศ. 2500 (67 ปี)
คู่สมรส: จันทร์ฉาย สิทธิสาร
ศิษย์เก่า: โรงเรียนเตรียมทหาร รุ่น 17 (ตท.17)   โรงเรียนนายร้อยพระจุลจอมเกล้า รุ่น 28 (จปร.28)   โรงเรียนเสนาธิการทหารบก
ชื่อเล่น: แกละ
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ประจำการ: พ.ศ. 2524 - 2560
ยศ:  พลเอก

พลเอก พิสิทธิ์ สิทธิสาร  หรือ บิ๊กแกละ เป็นสมาชิกวุฒิสภาไทย ชุดที่ 12 นายทหารพิเศษประจำกรมทหารราบที่ 1 มหาดเล็กรักษาพระองค์ และกรมทหาราบที่ 12 รักษาพระองค์ ราชองครักษ์เวร อดีตรองเลขาธิการคณะรักษาความสงบแห่งชาติ อดีตรองผู้บัญชาการทหารบก อดีตตุลาการศาลทหารสูงสุด อดีตผู้อำนวยการศูนย์ปรองดองสมานฉันท์เพื่อการปฏิรูป และอดีตสมาชิกสภานิติบัญญัติแห่งชาติ เป็นหนึ่งในนายทหารที่ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553
ประวัติ

เป็นบุตรของนาวาอากาศตรี แดง กับ นางบัวคลี่ สิทธิสาร มีพี่น้อง 6 คน ชีวิตครอบครัวสมรสกับ นางจันทร์ฉาย สิทธิสาร มีบุตรสาว 1 คน
พลเอก พิสิทธิ์ฯ เริ่มราชการทหารตั้งแต่ปี พ.ศ. 2524 ถึงปี พ.ศ. 2560 ได้รับพระราชทานยศเป็น พลเอกตั้งแต่ วันที่ 1 เมษายน พ.ศ. 2558
หลังจากเกษียณอายุราชการแล้ว ได้มีพระบรมราชโองการโปรดเกล้าฯให้ พลเอก พิสิทธิ์ฯ ดำรงตำแหน่งสมาชิกวุฒิสภา เมื่อ วันที่ 11 พฤษภาคม พ.ศ. 2562
การศึกษา

โรงเรียนเตรียมทหาร รุ่นที่ 17 โรงเรียนนายร้อยพระจุลจอมเกล้า รุ่นที่ 28 และสำเร็จการศึกษาระดับปริญญาโท บริหารธุรกิจมหาบัณฑิต จากมหาวิทยาลัยเกษตรศาสตร์
การรับราชการ

พลเอก พิสิทธิ์ฯ ดำรงตำแหน่งที่สำคัญ เช่น ผู้บังคับการกรมทหารราบที่ 11 รักษาพระองค์(ผบ.ร.11 รอ.) เมื่อปี พ.ศ. 2548 จากนั้นในปี พ.ศ. 2554 ดำรงตำแหน่งผู้บัญชาการกองพลทหารราบที่ 2 รักษาพระองค์ และผู้บัญชาการกองพลที่ 1 รักษาพระองค์(ผบ.พล.1 รอ.) ต่อมาได้ดำรงตำแหน่ง รองแม่ทัพภาคที่ 1(รอง มทภ.1), แม่ทัพน้อยที่ 1(มทน.1), รองเสนาธิการทหารบก(รอง เสธ.ทบ.), เสนาธิการทหารบก(เสธ.ทบ.) และเกษียณอายุราชการในตำแหน่งรองผู้บัญชาการทหารบก
พ.ศ. 2548 ผู้บังคับการกรมทหารราบที่ 11 รักษาพระองค์
พ.ศ. 2550 รองผู้บัญชาการกองพลที่ 1 รักษาพระองค์
พ.ศ. 2554 ผู้บัญชาการกองพลทหารราบที่ 2 รักษาพระองค์
พ.ศ. 2554 ผู้บัญชาการกองพลที่ 1 รักษาพระองค์
พ.ศ. 2555 รองแม่ทัพภาคที่ 1
พ.ศ. 2556 ผู้ทรงคุณวุฒิพิเศษกองทัพบก(อัตราพลโท)
พ.ศ. 2557 แม่ทัพน้อยที่ 1
พ.ศ. 2557 รองเสนาธิการทหารบก
พ.ศ. 2557 ผู้อำนวยการศูนย์ปรองดองสมานฉันท์เพื่อการปฏิรูป
พ.ศ. 2558 ผู้ทรงคุณวุฒิพิเศษกองทัพบก(อัตราพลเอก)
พ.ศ. 2558 เสนาธิการทหารบก
พ.ศ. 2559 รองผู้บัญชาการทหารบก
พ.ศ. 2559 รองเลขาธิการคณะรักษาความสงบแห่งชาติ
ราชการพิเศษ

ราชองครักษ์พิเศษ
ราชองครักษ์เวร
ตุลาการศาลทหารสูงสุด
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2529 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2532 –  เหรียญราชการชายแดน (ช.ด.)
พ.ศ. 2536 –  เหรียญจักรมาลา (ร.จ.ม.)
ประเสริฐ นาสกุล

| ประเสริฐ นาสกุล |
| --- | --- |

ประธานศาลรัฐธรรมนูญ
ดำรงตำแหน่ง 12 กุมภาพันธ์ พ.ศ. 2543 – 7 กันยายน พ.ศ. 2544 (1 ปี 208 วัน)
ก่อนหน้า: เชาวน์ สายเชื้อ
ถัดไป: อิสสระ นิติทัณฑ์ประภาศ
เลขาธิการคณะกรรมการกฤษฎีกา
ดำรงตำแหน่ง 11 มกราคม พ.ศ. 2534 – 30 กันยายน พ.ศ. 2534 (0 ปี 262 วัน)
ก่อนหน้า: อมร จันทรสมบูรณ์
ถัดไป: วัฒนา รัตนวิจิตร
 
ข้อมูลส่วนบุคคล
เกิด: 8 กันยายน พ.ศ. 2474
เสียชีวิต: 9 กรกฎาคม พ.ศ. 2552 (77 ปี 305 วัน)

นายประเสริฐ นาสกุล อดีตประธานศาลรัฐธรรมนูญ อดีตเลขาธิการคณะกรรมการกฤษฎีกา เกิดเมื่อวันที่ 8 กันยายน พ.ศ. 2474 ถึงแก่อนิจกรรมเมื่อวันที่ 9 กรกฎาคม พ.ศ. 2552 เป็นตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์
การศึกษา

มัธยม โรงเรียนวัดนวลนรดิศ  ภาษีเจริญ
ปริญญาตรี นิติศาสตรบัณฑิต มหาวิทยาลัยธรรมศาสตร์
ปริญญาตรี Victoria University of Wellington นิวซีแลนด์
วิทยาลัยป้องกันราชอาณาจักร รุ่นที่ 26
การทำงาน

เลขาธิการคณะกรรมการกฤษฎีกา พ.ศ.  2534
ตุลาการศาลรัฐธรรมนูญ
ประธานศาลรัฐธรรมนูญ (12 กุมภาพันธ์ พ.ศ. 2543 - 7 กันยายน พ.ศ. 2544)
ผลงานที่เป็นที่จดจำ

ตุลาการศาลรัฐธรรมนูญคณะที่มีนายประเสริฐ เป็นประธานนั้นได้มีมติตัดสินให้ยกฟ้อง พ.ต.ท.ทักษิณ ชินวัตร นายกรัฐมนตรีคนที่ 23 ของไทย ตามที่คณะกรรมการป้องกันและปราบปรามการทุจริตแห่งชาติ (ป.ป.ช.) ฟ้อง จากคดีจงใจปกปิดทรัพย์สิน (คดีซุกหุ้น 1) ด้วยมติ  8 ต่อ 7 เสียง แต่นายประเสริฐซึ่งเป็นประธานนั้นมีคำวินิจฉัยส่วนตัวว่า พ.ต.ท.ทักษิณ มีความผิด (ถือเป็นตุลาการเสียงข้างน้อย) และเป็นผู้อ่านคำวินิจฉัยเป็นคนสุดท้าย
ชีวิตส่วนตัว

นายประเสริฐ นาสกุล ได้ชื่อว่าเป็นบุคคลที่มีความสมถะและมีชีวิตความเป็นอยู่ที่เรียบง่ายมาก และได้ชื่อในเรื่องความซื่อสัตย์สุจริต  ภายหลังเกษียณ ได้ป่วยเป็นโรคหัวใจและโรคเกี่ยวกับต่อมลูกหมาก แต่เมื่อไปเข้ารับการรักษาที่โรงพยาบาลใด ๆ ก็ไม่เคยใช้อภิสิทธิ์เหนือบุคคลทั่วไป
ถึงแก่อนิจกรรม

นายประเสริฐ ถึงแก่อนิจกรรมเมื่อวันที่ 9 กรกฎาคม พ.ศ. 2552 ด้วยโรคหัวใจ สิริอายุได้ 78 ปี มีพิธีพระราชทานเพลิงศพเมื่อวันที่ 14 กรกฎาคม พ.ศ. 2552 ณ วัดธาตุทอง เขตวัฒนา กรุงเทพมหานคร
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2520 –  เหรียญจักรพรรดิมาลา (ร.จ.พ.)
มิลันดา ล็อตโต้

มิลันดา ล็อตโต้ เป็นตัวละครในการ์ตูนเรื่อง ดี.เกรย์แมน
ข้อมูลส่วนตัว

ชื่อ : มิลันดา ล็อตโต้
สัญชาติ : เยอรมัน
สีผม : น้ำตาล
สีตา : น้ำตาล
อายุ : ประมาณ 25 ปี
ส่วนสูง : 168 ซม.
น้ำหนัก : 45 กก.
วันเกิด : 1 มกราคม
ศาสตรากำราบอาคุม่า (อินโนเซ็นส์) : โลหะสลักไทม์เร็คคอร์ด
ประวัติ

เธอเป็นสาวที่ประสบแต่ความล้มเหลวในชีวิต จนเมื่อเธอได้พบอินโนเซนส์โดยบังเอิญ(แต่ไม่รู้) เธอได้พลั้งปากพูดไปว่า ไม่อยากให้วันพรุ่งนี้มาถึง จึงเป็นที่มาของเมืองหวนกลับ ต่อมาเธอได้เจอกับพวกอเลนและได้ต่อสู้กับพวกโนอาห์และอาคุม่า จนได้ทราบว่าตนเองเป็นผู้เชื่อมต่อที่แท้จริง และตกลงปฏิบัติหน้าที่ในฐานะเอ็กโซซิสท์ต่อไป
ปัจจุบันเธออยู่ที่ศาสนจักร มีความเป็นอยู่ที่ดีขึ้นจนร่างกายที่ซูบผอมกลับมาสมบูรณ์เป็นปกติ และในขณะนี้เธอเป็นเอ็กโซซิสท์หญิงที่หน้าตาดีไม่น้อยทีเดียว และมีความสนิทสนมกับอเลน รินารี่และมาริเป็นพิเศษ แต่ก้มักจะถูกคันดะว่าเอาบ่อยๆเพราะเธอเป็นคนเงอะๆงะๆและประหม่าบ่อยครั้ง
ความสามารถของศาสตรากำราบอาคุม่า

ความสามารถของโลหะสลักไทม์เร็คคอร์ด คือ สามารถควบคุมเวลา ในอาณาเขตของโลหะสลักได้ ถึงแม้จะบาดเจ็บสาหัสเพียงใด พอมาอยู่ในอาณาเขตของโลหะสลัก  ผู้ที่บาดเจ็บนั้นสามารถหายเป็นปกติในทันที แต่เมื่อคลายพลังของอินโนเซ็นส์ลง ทุกสิ่งทุกอย่างที่อยู่ในอาณาเขตหยุดเวลาของโลหะสลักก็จะกลับสู่สภาพเดิม เพราะโลหะสลักไทม์เร็คคอร์ดของมิลันด้านั้นทำได้เพียงย้อนเวลากลับมาได้เท่านั้น ไม่สามารถลบช่วงเวลาที่เกิดขึ้นไปแล้วได้ นั่นคือ ถ้าเอ็กโซซิสท์ที่บาดเจ็บเข้าไปอยู่ในเขตสำแดงฤทธิ์ของโลหะสลัก พลังจะดูดช่วงเวลาที่บาดเจ็บออกไปจากร่าง ทำให้กลับสู่สภาพไร้บาดแผลได้ และกลับไปสู้ได้อีกครั้งแม้จะอยู่นอกอาณาเขตก็ตาม(แต่ไม่สามารถออกห่างได้มากนัก เพราะพลังจะอ่อนลง) แต่ถ้ามิลันด้าหยุดการสำแดงฤทธิ์ ช่วงเวลาที่บาดเจ็บต่างๆจะถูกย้อนกลับไปยังบุคคลนั้นๆทำให้กลับไปสู่สภาพก่อนที่จะเข้ามาในอาณาเขต นั่นคือบาดแผลจะย้อนกลับมาสร้างความเสียหายให้ร่างกายได้อย่างเดิม
ไทม์เร็คคอร์ดของมิลันด้านั้นไม่สามารถใช้โจมตีทางกายภาพได้ แต่มีความสามารถที่จำเป็นยิ่งสำหรับศาสนจักร และเรียกได้ว่าเป็นสิ่งซัพพอร์ตการต่อสู้ที่ยอดเยี่ยมที่สุด ทว่าที่สำคัญคือ ไทม์เร็คคอร์ดนั้นจะทำให้มิลันด้าสูญเสียพลังกายอย่างมหาศาลต่อการใช้หนึ่งครั้ง เพราะการต่อสู้นั้นกำหนดระยะเวลาที่แน่นอนไม่ได้ ดังนั้นจึงมีบางทีที่ต้องใช้อินโนเซนส์อย่างยาวนาน อาจทำให้มิลันด้าหมดสติได้ แต่โลหะสลักจะยังทำงานอยู่เพราะผู้ใช้ไม่ได้สั่งหยุด นั่นหมายความว่าแม้จะไม่มีสติสัมปชัญญะแล้ว อินโนเซนส์ก็ยังดูดพลังงานร่างกายของผู้เชื่อมต่อไปเรื่อยๆ ทำให้เธอแบกรับภาระหนักที่สุดในบรรดาเอ็กโซซิสท์ทั้งหมดแม้จะไม่ได้ออกไปต่อสู้ก็ตาม
ยาคุโมะ อิจิโร

แม่แบบ:กล่องข้อมูล ฮาเล็มบีท
ยาคุโมะ อิจิโร เป็นตัวละครจากเรื่องฮาเล็มบีท จังหวะคนจริง
ทาคากิ มาซาฮิโระ นักกีฬาบาสเกตบอล ตำแหน่งเซ็นเตอร์ โรงเรียนอาชีวะคานาซาวะคิตะ เพื่อสนิทของทาคากิ มาซาฮิโระ
ฟาโรห์อิมโฮเทป

อิมโฮเทป (อียิปต์โบราณ: ı͗ı͗-m-ḥtp) เป็นผู้ปกครองในช่วงระยะเวลาสั้น ๆ ที่อาจจะทรงขึ้นครองราชย์ในช่วงราชวงศ์ที่เก้า อย่างไรก็ตาม พระองค์อาจจะทรงปกครองในช่วงราชวงศ์ที่สิบ ฟาโรห์อิมโฮเทปทรงเป็นที่ทราบมาจากหลักฐานทางโบราณคดีเพียงศิลาจารึกที่พบในวาดิ ฮัมมามาตเท่านั้น
รัชสมัย

ทราบกิจกรรมเพียงอย่างเดียวที่เกิดขึ้นภายในรัชสมัยของพระองค์ คือ การส่งคณะเดินทางสำรวจเหมืองหินไปยังวาดิ ฮัมมามาต ซึ่งอาจจะมีวัตถุประสงค์เพื่อจัดหาหินในการสร้างอนุสาวรีย์ของฟาโรห์ ซึ่งนำคณะสำรวจโดยดจาติ ซึ่งเป็นพระราชโอรสของพระองค์ แรงงานจำนวนมาก (2350) ได้ถูกส่งออกไปในการสำรวจครั้งดังกล่าว แสดงให้เห็นว่าฟาโรห์อิมโฮเทปอาจจะทรงไม่สามารถควบคุมวาดิ ฮัมมามาตได้
หลักฐานยืนยัน

ฟาโรห์อิมโฮเทปทรงเป็นที่ทราบจากศิลาจารึกก้อนเดียวในวาดิ ฮัมมามาต
มุระคะละ

มุระคะละชิ้นหนึ่งแสดงรูปนาคราช ในมือหนึ่งถือปูรณฏกะ อีกมือหนึ่งถือหน่อต้นไม้ ที่พื้นมีบริวารคือคนแคระ ศังขะและปัทมะ
มุระคะละ (อักษรโรมัน: Muragala หรือ muru gal, หรือเรียกในภาษาอังกฤษว่า guardstone) เป็นองค์ประกอบทางสถาปัตยกรรมของสถาปัตยกรรมศรีลังกาโบราณที่พบเฉพาะในศรีลังกา มุระคะละเป็นแผ่นหินคู่ที่มีส่วนบนโค้งมนตั้งอยู่คู่กันประกบเชิงบันไดของศาสนสถานหรือพระราชวังซึ่งตั้งอยู่สูงขึ้นไปจากบันไดนั้น
การพัฒนาขึ้นมาของมุระคะละมีความสัมพันธ์กับพัฒนาการของสันทะกะฑะปะหะณะ (หินวงพระจันทร์) ชาลส์ โคทกุมพร ผู้อำนวยการโบราณคดีซีลอนระหว่างปี 1956-1967 บรรยายถึงวิวัฒนาการของมุระคะละว่ามีที่มาจากแผ่นไม้แต่งสีมาเป็นแผ่นหินสำหรับตั้งอยู่ตรงปลายของราวบันไดหรือบาลุสเทรด (โกรวักกะละ) ก่อนจะพัฒนามาเป็นหินที่แกะสลักอย่างวิจิตร เขาบรรยายถึงวิวัฒนาการของมุรุคะละว่ามีห้าขั้น จากการใช้แผ่นไม้มีค่า มาเป็นแผ่นหินเปล่า เป็นหินรูปปูรณฏกะ มาเป็นรูปสลักรูปคนแคระหรือพหิระวะ ศังขะ และปัทมะ ซึ่งเป็นบริวารของท้าวกุเวร หรือรูปภูต ก่อนจะพัฒนามาเป็นแบบที่พบบ่อยที่สุดในปัจจุบัน ซึ่งคือรูปนาคราช ดังที่พบได้ในพุทธารามสำคัญในนครอนุราธปุระ
นักโบราณคดีมักถือว่ามุระคะละเป็นองค์ประกอบเพื่อประดับตกแต่งมากกว่าเพื่อใช้ประโยชน์เชิงโครงสร้าง
แหล่งข้อมูลอื่น

Wikramagamage, Chandra (1998). Entrances to the Ancient Buildings in Sri Lanka. Academy of Sri Lankan Culture.
มิยูกิ (การ์ตูนญี่ปุ่น)

มิยูกิ (ญี่ปุ่น: みゆき; โรมาจิ: miyuki) เป็นการ์ตูนมังงะความยาว 12 เล่ม โดย มิซึรุ อาดาจิ ตีพิมพ์ครั้งแรกตั้งแต่ปี พ.ศ. 2523 ถึง พ.ศ. 2527 ใน Shonen Big Comics นิตยสารมังงะรายปักษ์ของสำนักพิมพ์โชงะกุกัง (ปัจจุบันคือ Weekly Young Sunday) และได้รับการดัดแปลงเป็นภาพยนตร์ซีรีส์อะนิเมะะ และซีรีส์โทรทัศน์ในเวลาต่อมา ได้รับความนิยมมากในประเทศญี่ปุ่นและเป็นหนึ่งในผู้ได้รับรางวัล Shogakukan Manga Awards ครั้งที่ 28 ในปี พ.ศ. 2525
ซีรีส์อะนิเมะะความยาว 37 ตอน ออกอากาศตั้งแต่ มีนาคม พ.ศ. 2526 จนถึง เมษายน พ.ศ. 2527 ทางสถานีโทรทัศน์ ฟูจิเทเลวิชั่น เน็ตเวิร์ก ส่วนเวอร์ชันภาพยนตร์เข้าโรงฉายในช่วงเดือน กันยายน พ.ศ. 2526.
เนื้อเรื่อง

มิยูกิ วากามัทซึ และ มิยูกิ คาจิมะ ต่างก็เป็นนักเรียนไฮสคูล มิยูกิ คาจิมะ เป็นสาวสวยของโรงเรียน ขณะที่ มิยูกิ วากามัทซึ เพิ่งจะมาจากต่างประเทศ โดยไม่คาดฝัน เธอทั้งสองตกหลุมรักผู้ชายคนเดียวกัน คือ มาซาโตะ วากามัทซึ ผู้ซึ่งเป็นพี่ชายของ มิยูกิ วากามัทซึ
แหล่งข้อมูลอื่น

Animenfo: Miyuki
รถไฟใต้ดินกว่างโจว สาย 3

| รถไฟใต้ดินกว่างโจว สาย 3 |
| --- | --- |


ข้อมูลทั่วไป
สถานะ: เปิดให้บริการ
เจ้าของ: กว่างโจว
ที่ตั้ง: กว่างโจว
ปลายทาง: แอร์พอร์ตเซาท์/เทียนฮีโคช ทิยูซิลู/จัตุรัสแพนยู
จำนวนสถานี: 28
การดำเนินงาน
รูปแบบ: รถไฟใต้ดิน
ระบบ: รถไฟใต้ดินกว่างโจว
เส้นทาง: 2
ผู้ดำเนินงาน: Guangzhou Metro Corporation
ประวัติ
เปิดเมื่อ: 26 ธันวาคม ค.ศ. 2005
ข้อมูลทางเทคนิค
ระยะทาง: 67.3 km (41.82 mi)
จำนวนทางวิ่ง: 2
ลักษณะทางวิ่ง: ใต้ดิน
รางกว้าง: 1,435 mm (4 ft 8 1⁄2 in)
ระบบจ่ายไฟ: เหนือหัว, 1,500 V DC
รถไฟใต้ดินกว่างโจว สาย 3 (จีน: 广州地铁3号线; พินอิน: Guǎngzhōu Dìtiě Sān Hào Xiàn) หรือ สายเซาเทิร์น-นอร์ทเทิร์นเอ็กซ์เพรส (จีน: 南北快线; พินอิน: Nán Běi Kuài Xiàn) เป็นเส้นทางรถไฟฟ้ารูปตัว Y ระยะทาง 67.3 กิโลเมตร ถูกแบ่งเป็นสองส่วน ได้แก่ สายชิเคียว (ส่วนใต้) (จีน: 市桥线; พินอิน: Shìqiáo Xiàn) และ สายแอร์พอร์ต (ส่วนเหนือ) (จีน: 机场线; พินอิน: Jīchǎng Xiàn) โดยตลอดเส้นทางเป็นทางใต้ดิน
พิสิฐพงศ์ ช่างหล่อ

| พิสิฐพงศ์ ช่างหล่อ |
| --- | --- |

สารนิเทศภูมิหลัง
เกิด: 4 พฤศจิกายน พ.ศ. 2542 (24 ปี) พิสิฐพงศ์ ช่างหล่อ
อาชีพ: นักแสดง, นายแบบ
ปีที่แสดง: พ.ศ. 2557 -ปัจจุบัน
ผลงานเด่น: ปวริศ หมั่นกิจ จากละคร สุดแค้นแสนรัก
พิสิฐพงษ์ ช่างหล่อ (ชื่อเล่น : สเป็ค) เป็นนักแสดงชาวไทย  ศึกษาระดับมัธยมศึกษา ที่โรงเรียนเซนต์คาเบรียล มีชื่อเสียงมาจาก MV กะเทยไม่เคยนอกใจ และรับบทเป็น ปวริศ (รุ่นเด็ก) จากละครเรื่อง  สุดแค้นแสนรัก เคยประกวดเดินแบบและได้รางวัลชนะเลิศ Mr&Miss little Thailand culture 2013  ปัจจุบันศึกษาอยู่ที่มหาวิทยาลัย เกษตรศาสตร์ บางเขน
ผลงาน > ละครโทรทัศน์

พ.ศ. 2558 สุดแค้นแสนรัก (เมคเกอร์ เค/ช่อง 3) รับบทเป็น ปวริศ หมั่นกิจ (วัยรุ่น)
พ.ศ. 2559 แสงเทียน (เมคเกอร์ เค/ช่อง 3) รับบทเป็น ปี่พาทย์ งามแสงนวล
ผลงาน > ละครชุด

พ.ศ. 2557 Love O-Net รักต้องสอบ (/THV) รับบทเป็น โอ๊ค
พ.ศ. 2565 ฟ้าลั่นรัก (Safe Studio/ช่อง 9) รับบทเป็น ชามา (รับเชิญ)
ผลงาน > ซิทคอม

พ.ศ. 25   ()
ผลงาน > ละครเทิดพระเกียรติ

พ.ศ. 2560 สารคดี ละครเฉลิมพระเกียรติฯ "ไหมของแม่" (/One 31) รับบทเป็น แทน
ผลงาน > ภาพยนตร์

พ.ศ. 25   ()
ผลงาน > มิวสิควิดีโอ

เพลง กะเทยไม่เคยนอกใจ ศิลปิน วิด ไฮเปอร์
เพลง รู้สึกดีไหม ศิลปิน Parata
แหล่งข้อมูลอื่น

พิสิฐพงศ์ ช่างหล่อ ที่อินสตาแกรม
มิลาน พาฟคอฟ

| 0 | 1 | 2 | 3 |
| --- | --- | --- | --- |
 Pavkov with Red Star Belgrade in 2017
ข้อมูลส่วนตัว
ชื่อเต็ม:  มิลาน พาฟคอฟ
วันเกิด:   (1994-02-09) 9 กุมภาพันธ์ ค.ศ. 1994 (30 ปี)
สถานที่เกิด:  นอวีซาด ยูโกสลาเวีย
ส่วนสูง:  1.93 เมตร (6 ฟุต 4 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  เรดสตาร์ เบลเกรด
หมายเลข:  9
สโมสรอาชีพ*
| ปี |  ทีม |  ลงเล่น |  (ประตู) |
| 2012–2013 |  Novi Sad |  0 |  (0) |
| 2012–2013 |  → Mladost Bački Petrovac (ยืมตัว) |  25 |  (10) |
| 2013–2015 |  ČSK Čelarevo |  54 |  (26) |
| 2015–2016 |  Vojvodina |  13 |  (0) |
| 2016 |  Radnički Niš |  20 |  (5) |
| 2017– |  เรดสตาร์ เบลเกรด |  46 |  (19) |
| 2017–2018 |  → Radnički Niš (ยืมตัว) |  33 |  (23) |
ทีมชาติ
| 2019– |  เซอร์เบีย |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 มีนาคม 2562
มิลาน พาฟคอฟ (ซีริลลิกเซอร์เบีย: Милан Павков; เกิดวันที่ 9 กุมภาพันธ์ ค.ศ. 1994) เป็นนักฟุตบอลชาวเซอร์เบีย ปัจจุบันเล่นในตำแหน่งกองหน้าให้กับ เรดสตาร์ เบลเกรด ในเซอร์เบียนซูเปอร์ลีกา
ทีมชาติ

พาฟคอฟมีชื่อติดทีมชาติเซอร์เบียในเดือนมีนาคม ค.ศ. 2019 โดยแทนที่ อาเล็กซันเดอร์ พริยอวิช ซึ่งถอดตัวเนื่องจากอาการบาดเจ็บ เขาได้ลงเล่นทีมชาตินัดแรกเมื่อวันที่ 20 มีนาคม ค.ศ. 2019 ในฐานะตัวสำรอง ลงมาแทน ลูคา ยอวิช ในนัดที่พบกับเยอรมนี เขาได้รับใบแดงในนาทีที่ 90 จากการไปทำฟาล์วหนักใส่ เลรอย ซาเน
เกียรติประวัติ

ČSK Čelarevo
Serbian League Vojvodina: 2014–15
เรดสตาร์ เบลเกรด
เซอร์เบียนซูเปอร์ลีกา: 2018–19
แหล่งข้อมูลอื่น

Milan Pavkov stats at utakmica.rs (ในภาษาเซอร์เบีย)
สถิติของ มิลาน พาฟคอฟ ที่ Soccerbase
มิลาน พาฟคอฟ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
มิลาน พาฟคอฟ ที่ National-Football-Teams.com
| ด ค กผู้เล่นชุดปัจจุบันของเรดสตาร์เบลเกรด  |
| --- | --- |
 1 Popović  2 Gajić  3 Jovičić  5 Degenek  6 Pankov  7 Vulić  8 Ivanić  9 พาฟคอฟ  10 มาริน (c)  11 García  14 Boakye  15 Babić  17 Tomané  18 Jander  19 Milunović  20 Petrović  21 Simić  22 Nikolić  23 Rodić  27 Vasiljević  29 Jovančić  30 Stojković  31 Ben  32 Stanković  33 Jevtović  77 Gobeljić  82 Borjan  87 Cañas  92 Vukanović  99 Krstović  ผู้จัดการ: Milojević
รถไฟเหาะตีลังกา

รถไฟเหาะตีลังกาในสวนลูนา, เมลเบิร์น, ออสเตรเลีย
รถไฟเหาะตีลังกา เป็นเครื่องเล่นในสวนสนุกชนิดหนึ่ง มีลักษณะเป็นรถที่เล่นไปตามรางคล้ายทางรถไฟ แต่รางจะถูกออกแบบมาเป็นพิเศษให้มีลักษณะโค้งไปมา และตีลังกา
ประเสริฐ ชิตพงศ์

| รองศาสตราจารย์ประเสริฐ ชิตพงศ์ |
| --- | --- |

สมาชิกวุฒิสภาจังหวัดสงขลา
ดำรงตำแหน่ง 14 เมษายน พ.ศ. 2549 – 1 มีนาคม พ.ศ. 2557
 
ข้อมูลส่วนบุคคล
เกิด: 6 กันยายน พ.ศ. 2491 อำเภอหาดใหญ่ จังหวัดสงขลา ประเทศไทย
เสียชีวิต: 28 ตุลาคม พ.ศ. 2561 (70 ปี) โรงพยาบาลสงขลานครินทร์ จังหวัดสงขลา ประเทศไทย

รองศาสตราจารย์ ประเสริฐ ชิตพงศ์ (6 กันยายน พ.ศ. 2491 – 28 ตุลาคม พ.ศ. 2561) นักการศึกษาชาวไทย อดีตนายกสภามหาวิทยาลัยเทคโนโลยีราชมงคลศรีวิชัย สมาชิกวุฒิสภาจังหวัดสงขลา 2 สมัย และอดีตอธิการบดีมหาวิทยาลัยสงขลานครินทร์
ประวัติ

ประเสริฐ เกิดเมื่อวันที่ 6 กันยายน พ.ศ. 2491 เป็นบุตรของนายขาว กับนางอิ่ม ชิตพงศ์ สำเร็จการศึกษาวิทยาศาสตรบัณฑิต กับวิทยาศาสตรมหาบัณฑิต สาขาวิชาพืชสวน จากมหาวิทยาลัยเกษตรศาสตร์ และดุษฎีบัณฑิต สาขาปฐพีศาสตร์ จาก Rutgers University of New Jersey สหรัฐ
การทำงาน

ประเสริฐ เข้าสู่วงการศึกษาด้วยการเป็นนักวิจัยในภาควิชาพืชสวน คณะเกษตร มหาวิทยาลัยเกษตรศาสตร์ ต่อมาดำรงตำแหน่งเป็นอาจารย์ในภาควิชาพืชศาสตร์ คณะทรัพยากรธรรมชาติ มหาวิทยาลัยสงขลานครินทร์ จนกระทั่งดำรงตำแหน่งอธิการบดีมหาวิทยาลัยสงขลานครินทร์ 2 สมัย (พ.ศ. 2543 - พ.ศ. 2546 และ พ.ศ. 2546 - พ.ศ. 2549)
งานการเมือง

ประเสริฐ ได้รับเลือกตั้งให้เป็นสมาชิกวุฒิสภาจังหวัดสงขลาครั้งแรกใน พ.ศ. 2549 แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร
ประเสริฐ ได้รับเลือกตั้งให้เป็นสมาชิกวุฒิสภาอีกครั้งใน พ.ศ. 2551
นอกจากนี้ยังได้รับเลือกเป็นประธานศึกษาปฏิรูปการเมืองใน พ.ศ. 2552 อีกด้วย
งานการเมือง > สมาชิกวุฒิสภา

ประเสริฐ ได้รับการเลือกตั้งเป็นสมาชิกวุฒิสภาทั้งหมด 2 สมัย คือ
การเลือกตั้งสมาชิกวุฒิสภาไทยเป็นการทั่วไป พ.ศ. 2549 จังหวัดสงขลา
การเลือกตั้งสมาชิกวุฒิสภาไทยเป็นการทั่วไป พ.ศ. 2551 จังหวัดสงขลา
ถึงแก่อนิจกรรม

ประเสริฐ ชิตพงศ์ เสียชีวิตด้วยโรคมะเร็ง เมื่อวันที่ 28 ตุลาคม พ.ศ. 2561 สิริอายุรวม 70 ปี มีพิธีพระราชทานเพลิงศพเมื่อวันที่ 12 พฤศจิกายน พ.ศ. 2561 ณ วัดควนลัง ตำบลควนลัง อำเภอหาดใหญ่ จังหวัดสงขลา
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2544 –  เหรียญจักรพรรดิมาลา (ร.จ.พ.)
มิยูกิ

มิยูกิ อาจหมายถึง
บุคคล

มิยูกิ คาวานากะ - นักร้องชาวญี่ปุ่น
มิยูกิ มินาเบะ - นักเขียนชาวญี่ปุ่น
มิยูกิ นากาจิมะ - นักร้องชาวญี่ปุ่น
มิยูกิ คิตางาวะ - นักวาดการ์ตูนชาวญี่ปุ่น
มิยูกิ ทาโนเบะ - ศิลปินชาวแคนาดาที่เกิดในญี่ปุ่น
การ์ตูนและตัวละครการ์ตูน

มิยูกิ (การ์ตูนญี่ปุ่น) - การ์ตูนญี่ปุ่น
ชิโตเซะ มิยูกิ - ตัวละครจากการ์ตูนเรื่อง ปริ๊นซ์ ออฟ เทนนิส
ทาคาระ มิยูกิ - ตัวละครจากการ์ตูนเรื่อง ลัคกี้ สตาร์
นานาเสะ มิยูกิ - ตัวละครจากการ์ตูนเรื่อง คินดะอิจิ กับ คดีฆาตกรรมปริศนา
ประเสริฐ ธรรมศิริ

| พลเอกประเสริฐ ธรรมศิริม> ป.ช., ม.ว.ม., ท.จ. |
| --- | --- |

ผู้บังคับการกรมทหารราบที่ 1 มหาดเล็กราชวัลลภรักษาพระองค์
ดำรงตำแหน่ง พ.ศ. 2503 – พ.ศ. 2507
ก่อนหน้า: พ.อ. เกรียงไกร อัตตะนันทน์
ถัดไป: พ.อ. เอื้อม จิรพงศ์
ผู้บัญชาการกองพลที่ 1 รักษาพระองค์
ดำรงตำแหน่ง พ.ศ. 2508 – พ.ศ. 2515
ก่อนหน้า: พล.ต. เกรียงไกร อัตตะนันทน์
ถัดไป: พล.ต. เอื้อม จิรพงศ์
แม่ทัพภาคที่ 1
ดำรงตำแหน่ง พ.ศ. 2515 – พ.ศ. 2518
ก่อนหน้า: พล.ท. เกรียงไกร อัตตะนันทน์
ถัดไป: พล.ท. ยศ เทพหัสดิน ณ อยุธยา
 
ข้อมูลส่วนบุคคล
เกิด: 22 กุมภาพันธ์ พ.ศ. 2460 อำเภอเมืองสมุทรปราการ จังหวัดสมุทรปราการ มณฑลกรุงเทพ ประเทศสยาม (ปัจจุบัน จังหวัดสมุทรปราการ ประเทศไทย)
เสียชีวิต: 20 กันยายน พ.ศ. 2526 (66 ปี) โรงพยาบาลพระมงกุฎเกล้า เขตพญาไท กรุงเทพมหานคร ประเทศไทย (ปัจจุบัน เขตราชเทวี กรุงเทพมหานคร ประเทศไทย)
คู่สมรส: คุณหญิงประภา ธรรมศิริ
บุตร: 7 คน
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ประจำการ: พ.ศ. 2483 – พ.ศ. 2520
ยศ:  พลเอก
บังคับบัญชา: กองพลที่ 1 รักษาพระองค์ กองทัพภาคที่ 1 
ผ่านศึก: กรณีพิพาทอินโดจีน สงครามมหาเอเซียบูรพา การก่อการกำเริบคอมมิวนิสต์ในประเทศไทย

พลเอก ประเสริฐ ธรรมศิริ (22 กุมภาพันธ์ พ.ศ. 2460 – 20 กันยายน พ.ศ. 2526) เป็นนายทหารชาวไทย อดีตผู้บังคับการกรมทหารราบที่ 21 รักษาพระองค์ และกรมทหารราบที่ 1 รักษาพระองค์, อดีตผู้บัญชาการกองพลที่ 1 รักษาพระองค์, อดีตแม่ทัพกองทัพภาคที่ 1, สมาชิกวุฒิสภา ชุดที่ 5 และราชองครักษ์พิเศษ
ประวัติ

พลเอก ประเสริฐ เกิดเมื่อวันที่ 22 กุมภาพันธ์ พ.ศ. 2459 (แบบสากลคือ พ.ศ. 2460) ณ ตำบลปากน้ำ อำเภอเมืองสมุทรปราการ จังหวัดสมุทรปราการ เป็นบุตรของนายขำ และนางแฉล้ม ธรรมศิริ มีพี่น้องทั้งหมด 7 คน
พล.อ. ประเสริฐ ธรรมศิริ ได้สมรสกับคุณหญิงประภา ธรรมศิริ เมื่อวันที่ 13 มีนาคม พ.ศ. 2485 มีบุตร-ธิดาทั้งหมด 7 คน
ประวัติ > การศึกษา

พ.ศ. 2470 : โรงเรียนเยี่ยมเกษสุวรรณ (ระดับประถมศีกษา)
พ.ศ. 2476 : โรงเรียนมัธยมวัดบวรนิเวศ (มัธยมศีกษาชั้นปี 6)
พ.ศ. 2478 : โรงเรียนบ้านสมเด็จเจ้าพระยา (มัธยมศีกษาชั้นปี 8 แผนกวิทยาศาสตร์)
พ.ศ. 2482 : โรงเรียนนายร้อยทหารบก
พ.ศ. 2497 : โรงเรียนทหารราบ ชั้นนายพัน
พ.ศ. 2503 : วิทยาลัยการทัพบก
พ.ศ. 2507 : วิทยาลัยป้องกันราชอาณาจักร รุ่นที่ 7
ถึงแก่อนิจกรรม

พล.อ. ประเสริฐ ธรรมศิริ ได้เข้ารักษาที่โรงพยาบาลพระมงกุฎเกล้าด้วยโรคเบาหวาน และเส้นเลือดอุดตัน เมื่อเดือนสิงหาคม พ.ศ. 2526 จนกระทั่งวันที่ 20 กันยายน พ.ศ. 2526 พล.อ. ประเสริฐ ธรรมศิริ ได้ถึงแก่อนิจกรรมเวลา 23.30 น. รวมอายุ 66 ปี 7 เดือน
เครื่องราชอิสริยาภรณ์

พลเอก ประเสริฐ ธรรมศิริ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2520 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2513 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2517 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2494 –  เหรียญจักรมาลา (ร.จ.ม.)
พ.ศ. 2489 –  เหรียญรัตนาภรณ์ รัชกาลที่ 8 ชั้นที่ 5 (อ.ป.ร.5)
พ.ศ. 2507 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
พ.ศ. 2510 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เบลเยียม :
พ.ศ. 2503 –  เครื่องราชอิสริยาภรณ์เลออปอล ชั้นที่ 3 ตริตาภรณ์
มาเลเซีย :
พ.ศ. 2507 –  เครื่องราชอิสริยาภรณ์ปังกวน เนการา ชั้นที่ 5
บริเตนใหญ่ :
พ.ศ. 2515 –  เครื่องราชอิสริยาภรณ์จักรวรรดิบริติช ชั้นจตุรถาภรณ์ (ฝ่ายทหาร) (OBE)
รถไฟใต้ดินกว่างโจว สาย 4

| รถไฟใต้ดินกว่างโจว สาย 4 |
| --- | --- |


ข้อมูลทั่วไป
สถานะ: เปิดให้บริการ
เจ้าของ: กว่างโจว
ที่ตั้ง: กว่างโจว
ปลายทาง: ฮวงชุน จินโจว
จำนวนสถานี: 15
การดำเนินงาน
รูปแบบ: รถไฟใต้ดิน
ระบบ: รถไฟใต้ดินกว่างโจว
เส้นทาง: 1
ผู้ดำเนินงาน: Guangzhou Metro Corporation
ประวัติ
เปิดเมื่อ: 26 ธันวาคม ค.ศ. 2005
ข้อมูลทางเทคนิค
ระยะทาง: 43.7 km (27.15 mi)
จำนวนทางวิ่ง: 2
ลักษณะทางวิ่ง: ใต้ดิน, ยกระดับ
รางกว้าง: 1,435 mm (4 ft 8 1⁄2 in)
ระบบจ่ายไฟ: รางที่สาม, 1,500 V DC
รถไฟใต้ดินกว่างโจว สาย 4 (จีน: 广州地铁4号线; พินอิน: Guǎngzhōu Dìtiě Sì Hào Xiàn) หรือ สายนันชา (จีน: 南沙线; พินอิน: Nánshā Xiàn) เป็นเส้นทางรถไฟแนวเหนือ-ใต้ ระยะทาง 43.7 กิโลเมตร จำนวน 16 สถานี โดยระหว่างสถานีฮวงชุนถึงซินเจา เป็นทางใต้ดิน และสถานีซินเจาถึงจินเจา เป็นทางยกระดับ
พระคยากัสสปะ

| พระคยากัสสปเถระ |
| --- | --- |
ภาพวาดพระคยากัสสปะ ขณะยังเป็นชฎิล 3 พี่น้อง
ข้อมูลทั่วไป
ชื่อเดิม: คยากัสสปะ
ชื่ออื่น: นทีกัสสปะ, นทีชฎิล
สถานที่บวช: อุรุเวลาเสนานิคม
วิธีบวช: เอหิภิกขุอุปสัมปทา
สถานที่บรรลุธรรม: คยาสีสะ
ฐานะเดิม
วรรณะเดิม: พราหมณ์ (กัสสปะโคตร)
การศึกษา: จบไตรเพท
สถานที่รำลึก
สถานที่: คยาสีสะ สถานที่ชฎิล 3 พี่น้องบรรลุธรรมเป็นพระอรหันต์
 ส่วนหนึ่งของสารานุกรมพระพุทธศาสนา
พระคยากัสสปะ เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยต้นพุทธกาล
พระคยากัสสปะ เป็นน้องชายของพระอุรุเวลกัสสปะ และพระนทีกัสสปะ ก่อนบวชเป็นชฎิลมีบริวาร 200 ตั้งอาศรมอยู่ริมฝั่งน้ำเนรัญชรา ภายหลังยอมตนเข้ามานับถือพระพุทธศาสนาและบรรลุเป็นพระอรหันต์ ท่านและศิษย์ของท่านเป็นผู้มีส่วนสำคัญที่ทำให้พระเจ้าพิมพิสารยอมตนนับถือพระพุทธเจ้า
บั้นปลายชีวิต

ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน
ดูเพิ่ม

พระอสีติมหาสาวก
แหล่งข้อมูลอื่น

เว็บไซต์ 84000
เว็บไชต ธรรมะ เกตเวย์ เก็บถาวร 2009-04-15 ที่ เวย์แบ็กแมชชีน